OpenLLM-France/wikimedia huggingface dataset:
# Dichelostemma congestum

Dichelostemma congestum és una planta herbàcia, perenne i bulbosa de la família de les asparagàcies. És nativa del nord de Califòrnia i del sud d'Oregon als Estats Units, on creix a boscos de muntanya i prats costaners. També es cultiva com a planta ornamental per les seves flors vistoses de color vermell i crema.
Dichelostemma congestum és coneguda amb el nom comú africà d’ookow o lliri serpentejant. Aquesta planta prolifera en prats i boscos oberts des del centre de Califòrnia s'estén al nord de Califòrnia fins a Canadà i amb menys freqüència en els contraforts de la North Range. Floreix d'abril a juny portant densos cúmuls amb moltes flors. Les flors individuals poden variar des d'un porpra blavós en color rosat. El tub de floració es pessiga una mica a la part superior i la corona de filaments es bifurca.

## Referències

* ↑ «Dichelostemma congestum a EOL» (en anglès). [Consulta: 25 febrer 2015].
* ↑ «Dichelostemma congestum a The Plant List» (en anglès). [Consulta: 25 febrer 2015].
* ↑ http://www.pacificbulbsociety.org/pbswiki/index.php/Dichelostemma

## Bibliografia

* Pink, A.. Gardening for the Million. Project Gutenberg Literary Archive Foundation, 2004.
* Flora of North America Editorial Committee, e. 2002. Magnoliophyta: Liliidae: Liliales and Orchidales. Fl. N. Amer. 26: i–xxvi, 1–723.
* Hickman, J. C. 1993. The Jepson Manual: Higher Plants of California 1–1400. University of California Press, Berkeley.
# Districte de Svitavy

El districte de Svitavy - (txec) Okres Svitavy - és un districte de la regió de Pardubice, a la República Txeca. La capital és Svitavy.

## Llista de municipis

Banín - Bělá nad Svitavou - Bělá u Jevíčka - Benátky - Bezděčí u Trnávky - Biskupice - Bohuňov - Bohuňovice - Borová - Borušov - Březina - Březinky - Březiny - Březová nad Svitavou - Brněnec - Budislav - Bystré - Cerekvice nad Loučnou - Chmelík - Chornice - Chotovice - Chotěnov - Chrastavec - Čistá - Desná - Dlouhá Loučka - Dolní Újezd - Dětřichov - Dětřichov u Moravské Třebové - Gruna - Hartinkov - Hartmanice - Horky - Horní Újezd - Hradec nad Svitavou - Janov - Janůvky - Jaroměřice - Jarošov - Javorník - Jedlová - Jevíčko - Kamenec u Poličky - Kamenná Horka - Karle - Koclířov - Korouhev - Koruna - Křenov - Kukle - Kunčina - Květná - Lavičné - Linhartice - Litomyšl - Lubná - Makov Malíkov - Mikuleč - Mladějov na Moravě - Moravská Třebová - Morašice - Městečko Trnávka - Nedvězí - Němčice - Nová Sídla - Nová Ves u Jarošova - Oldřiš - Opatov - Opatovec - Osík - Pohledy - Polička - Pomezí - Poříčí u Litomyšle - Pustá Kamenice - Pustá Rybná - Příluka - Radiměř - Radkov - Řídký - Rohozná - Rozhraní - Rozstání - Rudná - Rychnov na Moravě - Sádek - Sebranice - Sedliště - Široký Důl - Sklené - Slatina - Sloupnice - Staré Město - Stašov - Strakov - Študlov - Suchá Lhota - Svitavy - Svojanov - Telecí - Trpín - Trstěnice - Tržek - Třebařov - Újezdec - Útěchov - Vendolí - Vidlatá Seč - Víska u Jevíčka - Vítějeves - Vlčkov - Vranová Lhota - Vrážné - Vysoká - Želivsko

## Referències

* ↑ «Czech Republic: Administrative Division (Regions and Districts) - Population Statistics, Charts and Map». [Consulta: 27 desembre 2021].
* ↑ «Regionální statistiky» (en txec). Arxivat de l'original el 2022-01-25. [Consulta: 27 desembre 2021].
# Ventricle dret

El ventricle dret és una de les quatre cambres del cor humà. Rep la sang provinent de l'aurícula dreta i l'impulsa cap als pulmons a través de l'artèria pulmonar. La sang entra al ventricle dret a través de l'orifici auriculoventricular dret, on es troba la vàlvula tricúspide.

## Anatomia

Podem dividir la cavitat del ventricle dret en dues cambres:
* Cambra d'entrada a la cavitat ventricular: pol venós del ventricle dret.
* Cambra de sortida: pol arterial.
Separant ambdues cambres s'hi troba un envà incomplet, format per:
* Valva anterior de la tricúspide.
* Múscul papil·lar anterior.
* Bandeleta ansiforme (de Poirier) o trabècula septo-marginal o moderator band: pel seu interior s'hi troba la branca dreta del feix de His.
* M. de Lancisi.

### Musculatura

El ventricle dret impulsa la sang gràcies a la contracció dels músculs papil·lars:
* Múscul papil·lar anterior: és el més voluminós. Envia preferentment les seves cordes tendínies a la valva anterior. La seva base està a la part mitjana de la cara anterior
* Músculs papil·lars interns o septals: (són 4 o 5): poc voluminosos. Envien preferentment les seves cordes tendínies a la valva septal. D'ells n'hi ha un molt destacat per la seva localització (just per sota de l'infundibul pulmonar -o con arteriós-). Luschka el va denominar múscul papil·lar del con arteriós. També és conegut com a múscul de Lancisi. Envia les seves cordes tendínies preferentment a la valva septal de la vàlvula tricúspide. És el més constant. És de morfologia cònica i poc voluminós. És un indicador molt vàlid per localitzar allí on comença l'infundíbul pulmonar o con arteriós.
* Músculs papil·lars inferiors (de 4 a 6): molt poc voluminosos. Envien preferentment les seves cordes tendínies a la valva inferior de la vàlvula tricúspide

## Imatges addicionals

* Visió frontal del cor i dels pulmons.
* Infiltració adiposa al ventricle dret. Microscopi òptic. 100X. Tinció d'HE
# Drymoreomys albimaculatus

Drymoreomys albimaculatus és una espècie de mamífer rosegador de la tribu dels orizominis que viu a la Mata Atlàntica del Brasil. Es tracta de l'únic representant del gènere Drymoreomys. Fou descrit el 2011 i se'l troba exclusivament als estats de São Paulo i Santa Catarina. Habita els boscos humits dels vessants orientals de la Serra do Mar i possiblement es reprodueix durant tot l'any. Malgrat que el seu àmbit de distribució és relativament extens i abasta diverses àrees protegides, és fragmentari i està amenaçat, de manera que els seus descobridors recomanaren que D. albimaculatus aparegués a la Llista Vermella de la UICN com a «gairebé amenaçat».

## Referències

* Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Henk ten Cate

Henk ten Cate (Amsterdam, Països Baixos, 9 de desembre de 1954), és un exfutbolista i entrenador de futbol neerlandès.
Ha dirigit més de 14 equips, a més del seu treball com a assistent al FC Barcelona i el Chelsea FC anglès. Després de dues dècades en equips de tot Europa, el tècnic va donar un gir exòtic a la seva carrera el 2009 per dirigir l'Al-Ahli Dubai dels Emirats Àrabs i més tard va provar sort en el Umm Salal de Qatar, club que va abandonar per convertir-se en l'entrenador del Shandong Luneng de la Superlliga xinesa. El 26 de desembre de 2012 el Shandong Luneng Taisha va anunciar la contractació del serbi Radomir Antić, que va substituir a Ten Cate als comandaments del conjunt xinès.

## Referències

* ↑ «Ajax and Chelsea agree about Henk ten Cate». Ajax Amsterdam, 08-10-2007 [Consulta: 10 agost 2007]. Arxivat 2007-10-11 a Wayback Machine. «Còpia arxivada». Arxivat de l'original el 2007-10-11. [Consulta: 1r maig 2021].
# Planta terrestre

Una planta terrestre és una planta que creix sobre o bé dins o des de la terra. Contrasten amb altres tipus de plantes com són les plantes aquàtiques (que viuen dins l'aigua), les epífites (que creixen sobre els arbres) i les litòfites (que creixen dins o sobre les roques). Són plantes terrestres la majoria dels embriòfits
De vegades és difícil diferenciar entre plantes terrestres i plantes aquàtiques les quals de vegades creixen amb les arrels dins la terra submergida. Els helòfits formen un grup de transició entre les plantes terrestres i les aquàtiques.
Es creu que les plantes terrèstres han evolucionat a partir de les algues cloròfites (Chlorophyta), a partir dels períodes Silurià/Devonià. La seva supervivència sobre la terra exigeix adaptacions per evitar que les plantes s'assequin i per ajudar que obtinguin nutrients i en la seva reproducció. per exemple l'evolució de la cutina, la qual forma una capa cerosa sobre les plantes (la cutícula) i els estomes que ajuden a evitar la dessecació.

## Referències

* ↑ http://www.merriam-webster.com/dictionary/terrestrial
* ↑ aulados.net
* ↑ britannica.com
# Plectorhinchus macrospilus

Plectorhinchus macrospilus és una espècie de peix de la família dels hemúlids i de l'ordre dels perciformes.

## Morfologia

Els mascles poden assolir els 28,5 cm de longitud total.

## Distribució geogràfica

Es troba al Mar d'Andaman (sud-oest de Tailàndia).

## Referències

* ↑ BioLib
* 1 2 FishBase (anglès)

## Bibliografia

* Eschmeyer, W.N. (ed.), 2003. Catalog of fishes. Updated database version of March 2003. Catalog databases as made available to FishBase in March 2003.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Satapoomin, U. & J. E. Randall 2000. Plectorhinchus macrospilus, a new species of thicklip (Perciformes: Haemulidae) from the Andaman Sea off southwestern Thailand. Phuket Mar. Biol. Center Res. Bull. Núm. 63: 9-16.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Plectorhinchus gaterinus

Plectorhinchus gaterinus és una espècie de peix de la família dels hemúlids i de l'ordre dels perciformes que es troba des del Mar Roig fins a KwaZulu-Natal (Sud-àfrica), Maurici, Madagascar i Comores.
Els mascles poden assolir els 50 cm de longitud total.

## Referències

* 1 2 FishBase (anglès)
# William Peter Blatty

William Peter Blatty (7 de gener, 1928 - 13 de gener de 2017), fou un escriptor nord-americà. Autor de la novel·la The exorcist (l'exorcista) i del posterior guió cinematogràfic de la pel·lícula del mateix nom que li va fer guanyar l'Òscar al millor guió adaptat el 1973.

## Biografia i carrera professional

Originari de Nova York, Estats Units. Té 3 germans, Edward, Maurice i Alyce. Va estudiar amb els jesuïtes, als quals admirava (això es reflecteix a la novel·la The exorcist, on dos dels personatges principals són jesuïtes). Va escriure el guió a la pel·lícula A shot in the dark, protagonitzada per Peter Sellers.
Va començar a crear la seva novel·la de terror The exorcist a la dècada dels 1950, intrigat pel fet que en aquesta època no es coneixia massa, científicament parlant, el tema de la possessió satànica i del ritu de l'exorcisme.
La novel·la fou publicada el 1972, convertint-se així en l'èxit de la dècada.
Blatty també va ser el productor de la pel·lícula del mateix nom, el 1973, dirigida per William Friedkin i amb la participació de Ellen Burstyn, Linda Blair, Jason Miller, Max von Sydow i Lee J. Cobb entre d'altres, rebent un Òscar per la seva obra.

## Bibliografia
### Novel·les

* Which Way to Mecca, Jack? (1960)
* John Goldfarb, Please Come Home! (1963)
* Twinkle, Twinkle, "Killer" Kane (1966)
* The Exorcist (1971)
* The Ninth Configuration (1978)
* Legion (1983)
* Demons Five, Exorcists Nothing: A Fable (1996)

### Guions cinematogràfics

* The Exorcist: Final Draft Screenplay (1972)

### Autobiografia

* I'll Tell Them I Remember You (1973)

### No ficció

* William Peter Blatty on 'The Exorcist': From Novel to Screen (1974)
* If There Were Demons Then Perhaps There Were Angels: William Peter Blatty's Own Story of the Exorcist (1978)

## Referències

* ↑ «Mor William Peter Blatty, pare dEl exorcista'». El Periódico de Catalunya, 13-01-2017 [Consulta: 14 gener 2017].
# Dichorisandra thyrsiflora

Dichorisandra thyrsiflora és una espècie de planta tropical, que recorda al gingebre (Zingiber officinale) en hàbits i creixement, però és de fet una parent de Tradescantia pallida.

## Distribució geogràfica

És nativa dels boscos tropicals de Nord, Centre i Sud-amèrica, especialment en la Mata Atlàntica de Brasil.

## Descripció

Planta herbàcia rizomatosa, de tiges erectes, poc o gens ramificades, glabrosa, que pot arribar fins a 1,5 - 2 m d'alçada.
Es conrea per les seves cridaneres flors blaves, que són monosimétriques de 3-sèpals, 3-pètals, 6-estams.

## Ús medicinal

* Emol·lient, diurética, anti-reumática

## Taxonomia

Dichorisandra thyrsiflora va ser descrita per Johann Christian Mikan i publicat a Delectus Florae et Faunae Brasiliensis, t. 3. 1820.

### Etimologia

Dichorisandra:nom genèric que deriva de les paraules gregues: 'dis' = dos, 'chori' = separat i 'andros' = antera, en referència a la disposició dels estams a les flors (4 curts i 2 llargs).
thyrsiflora: epítet llatí que significa 'flors en tirs'

### Sinonímia

* Stickmannia thyrsiflora (J.C.Mikan) Kuntze

## Nom comú

* Portuguès: cana-do-brejo, marianinha, trapoeraba, trapoeraba-blau, dicorisandra.

## Vegeu també

* Commelinàcies
* Llista de plantes natives de la Mata Atlàntica

## Referències

* ↑ «Dichorisandra thyrsiflora». Tropicos.org. Missouri Botanical Garden.
* ↑ «Dichorisandra thyrsiflora». Missouri Botanical Garden.
* ↑ Dichorisandra thyrsiflora en PlantList
* ↑ «Dichorisandra thyrsiflora». World Checklist of Selected Plant Families.
* ↑ Dichorisandra thyrsiflora J.C. Mikan., CANA-DE-MACACO

## Bibliografia

* Forzza, R. C. 2010. Llista de espécies Flora do Brasil {{format ref}} https://web.archive.org/web/20150906080403/http://floradobrasil.jbrj.gov.br/2010/. Jardim Botânico do Rio de Janeiro, Rio de Janeiro.
* Zuloaga, F. O., O. N. Morrone, M. J. Belgrano, C. Marticorena & I. Marchesi. (eds.) 2008. Catàleg de les plantes vasculars del Con Sud. Monogr. Syst. Bot. Missouri Bot. Gard. 107: 3 Vols., 3348 p.
# Districte de Sussundenga

El districte de Sussundenga és un districte de Moçambic, situat a la província de Manica. Té una superfície de 7.060 kilòmetres quadrats. En 2007 comptava amb una població de 131.347 habitants. Limita al nord amb els districtes de Manica i Gondola, a l'oest amb Zimbabwe, al sud amb el districte de Mossurize, al sud-est i est amb el districte de Chibabava i també a l'est amb el districte de Búzi, ambdós de la província de Sofala.

## Divisió administrativa

El districte està dividit en tres postos administrativos (Dombe, Muhoa, Rotanda e Sussundenga), compostos per les següents localitats:
* Posto Administrativo de Dombe:
** Javera
** Mabaia
** Matacara
** Muoco
* Posto Administrativo de Muhoa:
** Muhoa
** Mupandea
* Posto Administrativo de Rotanda:
** Munhinga
** Mussapa
** Rotanda
* Posto Administrativo de Sussundenga:
** Matica
** Munhinga
** Nhaurombe
** Sussundenga

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].
# Undir Gøtueiði

Undir Gøtueiði [ˈʊndɪɹ ˈgøtʊˌaijɪ], o simplement Gøtueiði, és un poble de l'illa d'Eysturoy, a les Illes Fèroe. Forma part del municipi d'Eystur, que té la seva capital a Norðragøta. L'1 de gener de 2021 tenia 31 habitants.
La localitat està situada a la riba oriental del Skálafjørður, el fiord més gran de l'arxipèlag. Cap al sud, a menys d'un quilòmetre hi ha la població de Skipanes, que forma part d'una de les aglomeracions urbanes més grans de les Fèroe que s'estén fins a Runavík, al sud del fiord. Syðrugøta i Gøtugjógv, que es troben a la badia de Gotuvík, són molt a prop d'Undir Gøtueiði, ja que es troba just en l'istme de terra que separa aquesta badia del Skálafjørður.
Undir Gøtueiði va ser fundat el 1850. Durant la dècada del 1980, la localitat va ser un centre de reunions religioses.

## Referències

* ↑ «Statistical Database» (en anglès). Arxivat de l'original el 2020-07-06. [Consulta: 4 agost 2019]. «Base de dades estadística de les Illes Fèroe»
* ↑ «Mapa de les Illes Fèroe» (en danès). Trap Danmark. [Consulta: 2 desembre 2019].
* ↑ «Undir Gøtueiði» (en anglès). faroeislands.dk. [Consulta: 2 desembre 2019].

## Vegeu també

* Llista de municipis de les Illes Fèroe.

## Enllaços externs

* Web de l'ajuntament d'Eystur Arxivat 2008-12-24 a Wayback Machine. (feroès)
# The North Face

The North Face, Inc. és una empresa estatunidenca especialitzada en la comercialització de roba i calçat per anar a la muntanya, a més de productes com tendes de campanya, motxilles i sacs de dormir. La major part dels seus productes estan destinats a persones que practiquen l'escalada, l'alpinisme, l'esquí o el surf de neu. L'empresa també esponsoritza esportistes professionals.

## Història

The North Face va començar a operar com una botiga de retail basada en equipament d'escalada a San Francisco. Va ser fundada el 1966 per Douglas Tompkins i la seva muller, Susie Tompkins. Dos anys més tard va ser comprada per Kenneth "Hap" Klopp.
El nom provenia del fet que, a l'hemisferi nord, la cara nord de les muntanyes acostuma a ser, generalment, la ruta més freda, amb més gel i més complicada per escalar. Originalment, la botiga només venia productes molt selectius, destinats a escaladors o persones que practicaven el backpacking. Cap a la dècada de 1980, no obstant, es va afegir roba d'esquí, seguint poc després equipament per realitzar acampades. Avui dia l'empresa The North Face ofereix molts productes diversos, des de roba atlètica fins a roba esportiva més casual, tot i que són mundialment coneguts per les seves jaquetes de muntanya.
Avui dia, The North Face es una empresa subsidiària de VF Corporation. Té la seu central a Alameda (Califòrnia), juntament amb la de la seva germana corporativa, JanSport. El 2007, JanSport va ser la productora de motxilles més gran del món; les dues empreses produeixen conjuntament gairebé la meitat de les motxilles venudes als Estats Units.
El logotip de The North Face va ser dissenyat per David Alcorn el 1971, evocant el Half Dome, un monòlit natural enorme de granit situat al Yosemite National Park. The North Face manté molts llaços amb la comunitat esportiva, esponsoritzant diverses persones, com ara Lizzy Hawker, vencedora de l'Ultra-Trail du Mont-Blanc de 2005, 2008 i 2010.

## Referències

* 1 2 «Business booming for once-troubled North Face». SF Gate. San Francisco Chronicle, 08-04-2012 [Consulta: 10 desembre 2015].
* ↑ «About The North Face». [Consulta: 10 desembre 2015].
* ↑ «Bruce B. Johnson's History of Gear webpage».
* 1 2 «Thenorthface.com». Arxivat de l'original el 2015-03-17. [Consulta: 24 desembre 2018].
* ↑ VF Corporation – VF in the News
* 1 2 Horovitz, Bruce «New 'badge' of cool: High-tech, high-fashion backpacks». USA Today, 20-08-2007, p. 1A [Consulta: 1r setembre 2009].
* ↑ «Lizzyhawker.com». Arxivat de l'original el 2011-12-01. [Consulta: 24 desembre 2018].

## Enllaços externs

* The North Face - Lloc web oficial
* VF Corporation homepage
* Biography of Hap Klopp, founder of The North Face
* The North Face Calls On Consumers and Businesses to Act Now to Positively Affect Climate Change Policy Arxivat 2009-10-25 a Wayback Machine.
# Ecsenius bicolor

Ecsenius bicolor és una espècie de peix de la família dels blènnids i de l'ordre dels perciformes.

## Morfologia

* Els mascles poden assolir 11 cm de longitud total.

## Reproducció

És ovípar.

## Hàbitat

És un peix marí de clima tropical i associat als esculls de corall fins als 1-25 m de fondària.

## Distribució geogràfica

Es troba des de les Maldives fins a les Illes Fènix, les Illes Ryukyu, el sud de la Gran Barrera de Corall i Micronèsia.

## Referències

* ↑ «Ecsenius bicolor». Catalogue of Life. (anglès)
* 1 2 3 «Ecsenius bicolor» (en anglès). FishBase. Froese, Rainer; Pauly, Daniel (editors).
* ↑ Randall, J.E., G.R. Allen i R.C. Steene, 1990. Fishes of the Great Barrier Reef and Coral Sea. University of Hawaii Press, Honolulu, Hawaii. 506 p.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Lieske, E. i R. Myers, 1994. Collins Pocket Guide. Coral reef fishes. Indo-Pacific & Caribbean including the Red Sea. Harper Collins Publishers, 400 p.
* ↑ Randall, J.E., J.T. Williams, D.G. Smith, M. Kulbicki, G.M. Tham, P. Labrosse, M. Kronen, E. Clua i B.S. Mann, 2003. Checklist of the shore and epipelagic fishes of Tonga. Atoll Res. Bull. Núms. 497-508.
* ↑ Wass, R.C., 1984. An annotated checklist of the fishes of Samoa. Natl. Ocean. Atmos. Adminis. Tech. Rept., Natl. Mar. Fish. Serv., Spec. Sci. Rept. Fish. (781).
# IEEE 802.11j

IEEE 802.11j és una modificació de l'estàndard 802.11 per WLAN desenvolupat pel grup de treball 11 del comitè d'estàndards LAN/MAN del IEEE (IEEE 802), que aplica al mercat japonès. IEEE 802.11j permet l'operació a la banda de freqüència de 4,4 a 5 GHz. Aquesta configuració és a nivell de capa d'enllaç o MAC i de capa física o PHY. IEEE 802.11j fou ratificat el 2007.
Als EUA la banda 4,9 GHz està reservada per aplicacions de seguretat pública.

## Referències

* ↑ «IEEE Standard Association - IEEE Get Program». standards.ieee.org. Arxivat de l'original el 2005-10-29. [Consulta: 7 gener 2017].
* ↑ «What is IEEE 802.11j? - Definition from Techopedia». Techopedia.com.
# House of Catalunya

La House of Catalunya situada a la Valletta (Malta) és la seu del Ministeri d'Economia del Govern maltès.
Originalment constava de tres cases barroques construïdes en 1692-1694 a costa de la Llengua d'Aragó per albergar els cavallers del Priorat de Catalunya. Una part del terreny sobre el qual es va construir havia estat adquirit ja el 20 de setembre de 1569 pel cavallers Antic de Cabrera i Martí de Llúria actuant en nom i representació de la Llengua d'Aragó. La resta de la terra per donar cabuda al Priorat de Catalunya va ser comprada el 1692 durant el gran mestratge del francès Adrien de Wignacourt. Quan es va completar, les tres càmeres del Priorat de Catalunya van quedar separades de l'Alberg d'Aragó del segle xvi per un carrer estret.

## Referències

* ↑ Puig, Francesca. «Part de la Història de Catalunya Malta: un altre indret de la Mediterrània on parlen amb paraules del català». RTVE, 13-02-2022.
* 1 2 3 4 De Lucca, Denis. «House of Catalunya». Arxivat de l'original el 24 juliol 2022. [Consulta: 21 agost 2016].
# Huércanos

Huércanos és un municipi de la Rioja, a la regió de la Rioja Alta,

## Història

Se'n fa referència en una acta matrimonial entre Iñigo Ortiz de Zúñiga i Juana, filla bastarda del rei Carles III de Navarra, de 8 de març de 1396, en la que el pare del nuvi dotà al seu fill amb diverses localitats, entre elles Baños de Rioja, Bobadilla, Clavijo i Huércanos.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].
* ↑ Juan Agapito y Revilla (1921) Casamiento de D.ª Juana hija natural de D. Carlos III Arxivat 2016-10-14 a Wayback Machine.
# Hüseyin Velioğlu

Hüseyin Velioğlu (Bağözü, 1952 - Beykoz, 17 de gener de 2000) fou el líder del Hizbollah Kurd, una organització extremista kurda a principis dels anys 90. Velioğlu encapçalava una de les branques d'aquesta organització. Fou mort en un enfrontament amb la policia a Beykoz el 17 de gener del 2000.
Hüseyin Velioğlu va néixer a Batman el 1952. Era d'origen kurd Nasqué com a Hüseyin Durmaz. Canvià el seu cognom el 1978. Va estudiar a la facultat de ciències polítiques de la Universitat d'Ankara. El 1980, se n'anà a Diyarbakir, i el 1987, fundà el Hizbollah Kurd. Quan es van produir desacords en el si de l'organització, Velioğlu pertanyia a la direcció de l'anomenada branca Ilim. Aquesta branca es va involucrar en la lluita armada per aconseguir el seu objectiu de derrocar el govern i instal·lar un règim islàmic. Tanmateix, i malgrat la coincidència de nom, aquest grup no té res a veure amb la libanesa Hesbol·là. Velioğlu fou mort en una casa durant el tiroteig entre els seus ocupants i la policia.

## Referències

* ↑ Turkey and the War on Terror: For Thirty Years We Fought Alone. Editor: Routledge, p. 61 (anglès)
* 1 2 Aydıntaşbaş, Aslı «Murder on the Bosphorus». Middle East Quarterly, VII, 2, juny 2000, pàg. 15-22 [Consulta: 26 juliol 2012].

## Enllaços externs

* Biografia (turc)